lflage/wiki-talks huggingface dataset:
Vita:Marton Lajos (katona)

message: Ez hogy jön össze logikailag:
1958-ban, amikor Charles de Gaulle tábornok visszaszerezte a hatalmat, ígérgetvén a Francia Algéria megtartását, Marton Lajos elkötelezte magát Algéria függetlensége mellett. Ekkor került kapcsolatba a Francia Algéria feladása ellen küzdő jobboldali körökhöz tartozó Jeune Nation (Fiatal Nemzet) mozgalommal... 1962-ben az OAS felajánlotta Martonnak, hogy vegyen részt egy De Gaulle elleni merényletben. Marton Lajos azonnal elfogadta a felkérést.
Az OAS Algéria függetlensége ellen küzdött, Marton meg elkötelezte magát Algéria függetlensége mellett. Vagy történt közben valami, vagy a fenti első kiemelés téves. --Pagonyfoxhole 2011. november 15., 22:32 (CET)
Nyilvánvalóan nem jó a szöveg. A forrásból egy félreérthető mondatot emelt át Vitéz Marton Lajos szerkesztő, mely így értelmetlen és téves volt. A szöveget emiatt pontosítottam.   Andrew69.   2011. november 16., 20:12 (CET)
thread_title:  Biztos jó? 

message: Hol volt 1956 novemberében? Részt vett az 1956-os novemberi harcokban, vagy november 8-án a francia Jeune Nation-nel Párizsban elfoglalta a Kommunista Párt székházát? Akela vita 2019. december 28., 21:21 (CET)
thread_title:  1956 novemberében
Vita:I Am… Tour

message: A szakaszon belüli lábjegyzetek átállításakor a refindex/hely használatára feltűnt nekem, hogy az I Am..._Tour#Turné állomások szakaszban van ugyan „f” lábjegyzet, de semmi sem hivatkozik rá. A téma ismerői talán rendbe tudják hozni. 
replies: text: Karmela posta 2011. november 16., 08:12 (CET)
thread_title:  Turné állomások
Vita:Fertőszentmiklós

message: A Fekvése fejezetben ez a töredékes mondat olvasható:
 Ezért laza üledékek illetve és löszös közép kötött üledékek. barnaföld és barna erdőtalaj 
Évekkel ezelőtt így írta be egy szerkesztő, azóta változatlan. Sajnos nem tudom értelmezni, és így javítani sem. --Porrimaeszmecsere 2013. szeptember 16., 22:11 (CEST)
thread_title:  Értelmezési (fogalmazási) probléma
Vita:Eugnathogobius illotus

message: Az alábbi 4 név nincs benne a Fishbase-ben, de megvan az ITIS-ben; mivel a Fishbase frissebb, azt követem. A Fishbase szerint a Calamiana nem monotipikus. DenesFeri vita 2012. július 12., 11:38 (CEST)
*Calamiana kabilia (Herre, 1940) - Eugnathogobius kabilia
*Calamiana mindora (Herre, 1945) - Eugnathogobius mindora
*Calamiana polylepis (Wu & Ni, 1985) - Wuhanlinigobius polylepi
*Calamiana variegata (Peters, 1868) - Eugnathogobius variegatus
A legvalószínűbb, hogy manapság ezek a nevek már, csak szinonimák. DenesFeri vita 2012. július 12., 13:06 (CEST)
A korábban idesorolt nevek, manapság a belinkelt nevek szinonimái. Ez már biztos. DenesFeri vita 2012. július 12., 15:42 (CEST)
Ez a monotipikus halnem megszűnt; a benne levő fajt áthelyezték az Eugnathogobius halnembe. DenesFeri vita 2016. augusztus 13., 11:17 (CEST)
thread_title:  eltérés
Wikipédia-vita:Wikitalálkozók/Budapest, 2011. 11. 19.

message: Vajon mi értelme lehet a "nem megyek..." szakasznak? És mi lesz a többi kb.  hétmilliárd emberrel, akik szintén nem mennek? Hogyan fogom túlélni, ha nem tudom a nevüket és a távolmaradásuk pontos okát, mert nem írják be abba a fontos szakaszba? :-) SirVivor vita 2011. november 16., 20:19 (CET)
Azt hiszem, wikitalik résztvevői alapvetően rendszeres talira-járók, ismerik egymást, számítanak egymás megjelenésére, így jelzik, „bocs, most mégse”. Aki sose jár talira, nyilván nem ír be. (Kivéve a vicces kedvű anont, aki a megyek-hez és a nemmegyek-hez is beírta önmagát, biztos, ami biztos). Akela vita 2011. november 16., 20:38 (CET)
Oké, oké. :-) SirVivor vita 2011. november 16., 20:51 (CET)
Az, hogy 1, tudjuk kire ne számítsunk 2, lássuk, hogy vette az üzit, 3, hogy ne égessem már le magam totálisan, ha egy 25 fős foglalás esetén 5 ember hajlandó eljönni.... -- OrsolyaVirágHardCandy 2011. november 17., 15:08 (CET)
replies: text: A korábbi tapasztalatok alapján a 25 fő talán kicsit merész volt, főleg ilyen rövid átfutási idővel a meghirdetés és a tali időpontja között. Szerintem. -- Joey  üzenj nekem 2011. november 17., 15:19 (CET)
replies: text: :20-25 főt mondtam. :P Húzzatok bele! lehet párt is hozni. -- OrsolyaVirágHardCandy 2011. november 17., 16:34 (CET)
thread_title: Kötözködés
Vita:Corvin Áruház

message: A Történet szekcióban szó szerint vannak átvéve szövegrészletek az alábbi cikkből, de csak külső hivatkozásként van feltüntetve. Nem vagyok tisztában a szabályokkal, de feltételezem az idézést valahogy egyértelműen jelölni kell. Sevcsik vita
thread_title:  Forrásmegjelölés 

message: A "Jelene" fejezet elgondolkodtató. 
Egy lexikonban a szócikkek címe határozza meg, mi kerüljön egy-egy cikkbe. 
Vajon létezik ma "Corvin Áruház"? Ha igen, rendben van a "Jelene", ha viszont ma már nincs ilyen nevű áruház, akkor igen óvatosan kellene bánni azzal, vajon tényleg ebbe a szócikkbe kerüljenek-e ezek az információk. Ha ugyanis csak az épület lényegi azonossága miatt van "Jelene", akkor világosan el kellene határolni ezeket az információkat a Corvin Áruház mint az egyik Centrum-áruház történetétől.--Linkoman vita 2018. június 7., 10:04 (CEST)
thread_title:  Lektorálandó, mert...
Vita:Chaenogobius

message: Az alábbi 2 név nincs benne a Fishbase-ben, de megvan az ITIS-ben; mivel a Fishbase frissebb, azt követem. DenesFeri vita 2012. július 12., 12:02 (CEST)
*Chaenogobius isaza - Gymnogobius isaza
*Chaenogobius scrobiculatus - Gymnogobius scrobiculatus
A legvalószínűbb, hogy manapság ezek a nevek már, csak szinonimák. DenesFeri vita 2012. július 12., 13:04 (CEST)
A korábban idesorolt nevek, manapság a belinkelt nevek szinonimái. Ez már biztos. DenesFeri vita 2012. július 12., 15:33 (CEST)
thread_title:  eltérés
Vita:Clariger

message: Az alábbi 1 név nincs benne a FishBase-ben, de megvan az ITIS-ben; mivel a Fishbase frissebb, azt követem. DenesFeri vita 2012. július 12., 12:21 (CEST)
*Clariger sirahamaensis - ?
A legvalószínűbb, hogy manapság ez a név már, csak szinonima. DenesFeri vita 2012. július 12., 13:05 (CEST)
A megadott név még szinonimaként sincs meg a FishBase-ben. DenesFeri vita 2012. július 12., 15:45 (CEST)
A fenti taxonnév bekerült a FishBase-be; önálló fajként szerepel. DenesFeri vita 2016. augusztus 12., 11:00 (CEST)
thread_title:  eltérés
Vita:Karjalaiak

message: Nem  megfelelő a városok nevének átírása. Petrozavodszk karél neve Petroskoi, Aunusz helyett Aunus, és így tovább. A linket viszont a Petrozavodszk szóra kellene helyezni, mivel ez az általánosan ismert neve.--Sepultura vita 2011. november 17., 17:22 (CET)

message: A megadott 150 ezer biztosan rossz (1994-es adatként). Az angol nyelvű lap 10000-et ad meg, bár a forrás linkje már nem működik (nem mutatja a kérdéses számot).
A finnországi nyelvek intézete 5 ezerre becsüli a finnországi beszélők számát (mostanság), míg 100 ezerre az összesített létszámukat: https://www.kotus.fi/en/on_language/languages_of_finland Pintergreg vita 2024. január 15., 11:46 (CET)
thread_title:  Finnországi karjalaiak száma
Vita:PlayStation Network

message: a szócikk T/1 személyben íródott, útmutatószerű és elfogult: "A PlayStation Network azon kívűl, hogy lehetőséget biztosít a multiplayer játékra, még rengeteg extra tartalommal rendelkezik. A legfontosabb, hogy teljesen interaktív. Mindenkinek lehetősége van". Ez nem wikipédiába való megfogalmazás és erősen elfogult/dícsérő/reklámjellegű is. Teemeah   fight club  2011. november 22., 14:54 (CET)
thread_title:  Lektor sablon indoklása
Sablonvita:Évfordulók/’1 és ’6/11-18

message: Miért tettük ki a nem ötre vagy kerek számra végződő évfordulókat? Valamiről lemaradtam?   Andrew69.   2011. november 18., 08:31 (CET)

message: Mindkét évforduló zárójelbe került, de a kép viszont itt van.– Holdkóros vita 2021. november 18., 04:20 (CET)
thread_title:  Bazilika
Vita:Szentgyörgyi Ákos

message: Lásd itt: Wikipédia:Törlésre javasolt lapok/Szentgyörgyi Ákos – Crimeavita 2020. augusztus 3., 15:38 (CEST)
thread_title:  A törlési megbeszélés eredménye (2011. december) 

message: Lásd itt: Wikipédia:Törlésre javasolt lapok/Szentgyörgyi Ákos (második jelölés) – Crimeavita 2020. augusztus 3., 15:38 (CEST)
thread_title:  A törlési megbeszélés eredménye (2020. augusztus)
Vita:Bethlen Farkas (főkapitány)

message: Egy anon átjavította a Bethlen Gábor szócikkben fejedelem anyjának a nevét Druzsináról Fruzsinára, a következő szerkesztési összefoglalóval: "Bethlenékkel kapcsolatban a neten elterjedt egy gépelési hiba! Lázár Fruzsinát Lázár Druzsinának gépelték el. Ezt a nevet több oldal átvette! Szisztematikusan javítandó minden Druzsina Fruzsinára! Itt én 3 helyen javítottam."
Válasz: a Druzsina nem netes elgépelés, nyomtatott forrásokban is így szerepel. Lásd például: . --Hkoala  2013. október 28., 12:51 (CET)
thread_title:  Lázár Druzsina
Vita:Prohorovkai páncélosütközet

message: Hitler csapatátvezénylési döntése nem a véletlen műve volt. Utána kellene nézni, konkrétan melyik német légiflotta tevékenykedett a térségekben, de biztosra vehető, hogy szárazföldi (pl. titkosszolgálati), de inkább légi távolfelderítések alapján már látták előre a szovjet csapatösszevonásokat a kurszki két szárny mögött. 2500-2500 páncélos és röpke 1,8-2 millió ember mozgatása az ellátmányokkal, szálláskörletekkel, (pár napi) utánpótlással nem vitelezhető ki észrevétlenül. A németek (biztosra veszem, hogy) tudták a csapatmozgásokat, de nem voltak képesek megfelelő válaszlépéseket tenni, mert már nem volt ekkora hadászati-hadműveleti tartalékuk a térségben. Az értékes alakulatokat kivonták, mert kellettek máshova, a többiekkel megpróbálták lekötni a szovjet centrumot (egyébként két-három nap alatt nem ér el egyik alakulat sem Kurszkból az olasz csizmára; hovatovább a DAK május 13-án kapitulált Tuniszban, a tengely pontosan tudta már Kurszk előtt is, hogy a nyugati szövetségesek partra fognak szállni Szicíliában pár hónapon belül, pech a részükről, hogy pont egyazon időben a Zitadellével). Ha tovább folytatják délen az előrenyomulást a németek, nevezett két szovjet összpontosítás csont nélkül áttöri a szárnyakat és katlancsatát kell vívnia a németeknek és még több értékes alakulatot vesztenek el a járműveikkel együtt. Melyik a jobb? Amit megléptek. Kurszkot nem nyerhették meg, így biztosan nem. Az, hogy ekkora volt a szovjet veszteség effektíve nem tétel annak a tudatában, hogy több ezer másik (a veszteség tízszerese) kolbászol a térségben a előre kijelölt megindulási körzetei (LoD) felé. Mindkét szovjet hadművelet korábban eltervezett, ennyi anyagot nem lehet pár hét alatt összerakni (meg előtte le is gyártani, jármű, ruha, fegyverek, ellátás) és még a kurszki védelmet is megszervezni. --Gyantusz vita 2011. november 19., 15:01 (CET)
thread_title:  Csatapátvezénylések
Vita:Bölcsőhalál

message: Az oldal bővítése majd mindenképp fokozott figyelmet és megfontoltságot kíván, mert a témából eredően sok a féltudományos badarság a neten a bölcsőhalállal kapcsolatban, amely némelyike kifejezetten rossz tanácsot ad. Márpedig itt komoly tétje van a dezinformációnak. A jelenlegi alap szócikk gerincét adó magyar források mindegyike orvostól van, (szám szerint négy orvos), ezen szint alá ne adjuk szerintem, (bár igaz néha orvosok neve alatt közölnek vad dolgokat). --Szente vita 2011. november 20., 04:32 (CET)

message: A cikk (http://divany.hu/poronty/2014/01/31/legyen_legzesfigyelonk/) szerint a legújabb kutatások szerint a bölcsőhalált nem előzi meg légzéskimaradás, ergo a légzésfigyelő a megelőzést nem szolgálja.
nyilván, jó ha tudjuk, hogy kezdhetjük az újraélesztést. Szerintem ennek a wikicikknek is az újraélesztés fontosságát kellene kihangsúlyozni. --Kmm vita 2014. január 31., 15:02 (CET)
Tipikus Dívány cikk, felületes és hatásvadász. Nincs itt semmiféle újdonság. A bölcső halált bár igyekeztek egy fajta betegséghez kötni, de mint a szócikk is írja ez nem lehetséges, mert minden ismeretlen halál eset ide sorolható. A wiki szócikk egyértelműen kitér arra, hogy "...Nagyon fontos megjegyezni, hogy a légzésfigyelő használata önmagában nem feltétlenül elégséges, hiszen a szükség esetén a riasztott személynek értenie kell a leállt légzésű és keringésű baba újraélesztéséhez (reanimálás)...." Szóval senki nem állítja, hogy a légzés figyelő önmagában megmenti a baba életét, DE hiába vagyunk az újra élesztés képességének birtokában ha éjszaka alvásközben leáll a légzés/vérkeringés és semmi nem jelzi hogy baj van és közbe kell lépni. Szóval a megelőzésnek igenis fontos része a légzés figyelő, ami nem csak apnoe esetén jelez (itt vezet félre a Díványos cikk címe és kezdeti mondani valója, de később érdekes mód az ő cikkük is egy mondat erejéig kitér erre) hanem ha bármilyen okból leállnak az életfunkciók. Ezután pedig szükséges az újra élesztés, (azonban egyik se elég önmagában). --Szente vita 2014. január 31., 20:25 (CET)
Közbe látom a díványos cikk alatti hozzászólók többsége is leszólják az igénytelen cikket. --Szente vita 2014. január 31., 20:40 (CET)
thread_title:  Légzésfigyelő, mint megelőzés
Vita:Állatrendszertan

message: Tudom, hogy ez OFF, de nem tudom felfogni, miért nem választanak önkényesen olyan fajdefiníciót, amely megkönnyíti a rendszerezést? Ha ez lenne a szempont, nem pedig az, hogy mi a "valóság", akkor sokkal könnyebb dolguk lenne. 80.98.146.68 (vita) 2011. november 30., 12:19 (CET)
Nem igazán értem a problémát. Éppen a nagybetűs "Valóság" miatt kell bonyolult fajdefiníció, mert egyetlen egyszerű meghatározás sem működik a "Valóságban". LApankuš→ 2011. november 30., 16:02 (CET)
thread_title:  Faj definíciója
Vita:Love the Way You Lie

message: "A Love the Way You Lie egy Eminem amerikai rapper dala, melynek munkálataiban a barbadosi énekesnő, Rihanna is részt vett." Szerintem nem is helyes a mondat, és a tartalma sem igaz. --liteoner1írjálvalamiszépetnekem 2011. november 20., 16:44 (CET)
thread_title:  Javítandó
Vita:Szivárványsügér

message: „Érdekesség hogy, Magyarországon is előfordul, akvaristák által a Hévízi tó és környékére 1980-körül lett telepítve, az itt lévő meleg vízben szaporodik és kiválóan érzi magát.” - ezt a szöveget egy anon írta be, de forrás nélkül; ez azonban nem jelenti azt, hogy a szöveg nem lehet igaz, csak forrás nélkül nem ülhet a szócikkben. Hogy ne vesszen el, áthelyeztem a vitalapra. DenesFeri vita 2020. január 16., 12:38 (CET)
thread_title:  Forrás nélküli szöveg
Vita:Kémeri Nagy Imre

message: A lapot átnevezném Nagy Imre (katona) címről Kémeri Nagy Imre címre. A Google-ban különféle trükkökkel próbáltam olyan forrást találni, ahol csak Nagy Imre néven emlegetik Kémeri nélkül, de egyetlen ilyet sem találtam. Néhol kötőjellel írják (Kémeri-Nagy Imre), de aztán ez a forrás is a továbbiakban már kötőjel nélkül írja. ZorróAszter vita 2021. augusztus 27., 13:38 (CEST)
A Kémeri egyébként feltehetően nem nemesi előnév, ugyanis egy forrásban sem szerepel kis k-val mondat közben sem. ZorróAszter vita 2021. augusztus 27., 14:53 (CEST)
thread_title:  Átnevezés Kémeri Nagy Imrére
Vita:Sisu Nasu

message: Nauha-Sisu = lánctalpas Sisu;
Nasu = malacka. --Gwafton vita 2011. november 22., 14:15 (CET)
* Köszönöm a kiigazítást. Cooper6 vita 2011. november 23., 23:40 (CET)
thread_title:  A neve
Vita:Mikrométer (mérőeszköz)

message: Igaza van Joda604 szerkesztőtársunknak, nekem is tetszik a magyarosabb név, de sajnos ez egyáltalán nincs elterjedve a műszaki gyakorlatban. A mikro=ezred dolog meg messzire vezetne, mert a mikro prefixum milliomod, másrészt esetenként nóniusz is van, ahogy a cikkben írva van. --Porrimaeszmecsere 2011. november 22., 12:49 (CET)
thread_title:  Paránymérő
Vita:Arnold Sommerfeld

message: Hogy kell érteni azt, hogy 81-szer javasolták Nobel-díjra? Felteszem, hogy a doktorálása előtt nem javasolták; a doktorija után még 60 évet élt, és Nobel-díjat csak egyszer osztanak évente.--Malatinszky vita 2011. november 22., 18:11 (CET)
replies: text: 1895. óta van Nobel-díj, fizikai, kémiai, stb ... már hat tudományágban. 158.116.225.23 (vita) 2021. augusztus 9., 20:01 (CEST)
thread_title:  Hányszor javasolták Nobel-díjra? 

message: Elég hevenyészett fordítás, mintha egy mondat első felére lett volna türelem, a másodikra nem. Ezt próbálta „pótolni” a sok „kapcsolódó” szócikk. Hátha ott megvan a másik fele a mondatnak?  Hidaspal vita 2014. november 30., 01:25 (CET)
thread_title:  Lektorálandó
Vita:Német Afrika-hadtest

message: Kiveszem a Parancsnokai szakaszt, mert biztosan nem jó. Rommel sokkal hosszabban vezette a hadtestet, például a második el-alameini csatában ő volt a meghatározó parancsnok, miután visszatért a hadszíntérre. Piraeus vita 2016. július 15., 12:25 (CEST)
thread_title:  Hibás parancsnoki lista
Vita:K-pop

message: Fontosnak tartottam leírni a leggyakrabban használt kifejezéseket, mert ezek ismerete nélkül külföldiek nem fogják megérteni a dalszövegeket, az interjúkat és televíziós showkat, a feliratozásnál ugyanis a fansubolók nem fordítják le ezeket a kifejezéseket, mivel nincs angol/egyéb nyelvű megfelelőjük, viszont a koreai kultúra tiszteleti rendszerének fontossága miatt el sem hagyhatóak a fordításból, mert akkor meg nem lesz érthető a szövegkörnyezet. Például ebben a talkshowban a show egy szignifikáns (és nagyon vicces) része a körül forog, hogy Seungri rendszeresen elfelejti a többiek tiszteleti megszólítását (hjong: báty), és ebből milyen vicces helyzetek születtek. Ha valaki nem tudja, miért kellene Seungrinak "TOP hjong"-nak szólítania a nála mindössze 3 évvel idősebb T.O.P.-t, akkor az egész showműsor elveszíti a vicces voltát és csak összezavarja a nézőt. Aki K-popot akar hallgatni, vagy koreai sorozatokat nézni, annak muszáj ismernie ezeket a kifejezéseket is.  Ez egy ilyen különös kultúra. Teemeah   fight club  2012. február 20., 13:52 (CET)
thread_title:  A Fogalmak szakaszról
Vita:Kaposvári Egyetem

message: Rektori engedély a K.E. "az egyetemről és a karokon folyó képzésről" szóló lapjainak CC-BY-SA és GFDL alatti felhasználására.
--grin ✎ 2011. november 23., 23:28 (CET)
thread_title:  Engedély a Kaposvári Egyetemtől 

message: A lap elavult, át kellene dolgozni, mert a KE megszűnt önálló intézményként funkcionálni.
Lehet, a többi lap is, ami egykor önálló iskolákat mutattak be, még lógnak a levegőben? Holott a valóságban a SZIE része?
– Kakasmester vita 2021. január 19., 17:22 (CET)
thread_title:  Szent István Egyetem része lett
Vita:HMS Duke of York

message: Van egy érdekes filmhíradó a hajó szétbontásáról Goodbye To A Great Ship címmel 1958-ból. Megemlítik, hogy a bontásban 56-os menekültek is részt vettek és mutatnak egy magyar munkást hozzá. A bácsinak nem jött be a cilinder meg a pofaszakáll :) – Andreas vita 2017. június 16., 13:00 (CEST)
thread_title:  "Hungarian Refugees among the Workers"
Vita:Orosz István (fordító)

message: Mivel 1950 és 2012 között élt, és 1989 környékén azért volt valamilyen váltás, kinek s minek volt az ellenzéke?  Nem lehetett egyaránt ellenzéke a kommunizmusnak és a kapitalizmusnak is, az eddigi jobb- és baloldali kormányoknak is! Wikizoli vita 2012. június 2., 18:40 (CEST)
thread_title:  Mit jelent az, hogy "ellenzéki aktivista."?
Vita:Vallai Péter

message: Bár a Vallai Valcz volt, de a fia is Valcz. Szintén színész. Összekeveredtek a dolgok. Töröltem a rosszat. – Valcz üzenőlapja  2012. augusztus 28., 16:15‎  (CEST) (A hozzászóló azonosítóját és a megjegyzés időbélyegét egy másik szerkesztő pótolta. Lásd: Wikipédia:Aláírás)
A sablon segélykérésre való, nem a javítások nyugtázására. A sablon mostanáig kiabált segítségért a közösségi oldalon. Hidaspal vita 2013. december 4., 18:14 (CET)
thread_title:  Valla és Valcz
Fájlvita:32a.Nagybecskerek szinház.jpg

message: Az összefoglaló szerint ismeretlen a szerző, tehát lehet, hogy közkincsnek minősíthető, de biztosan nem saját képként. --Regasterios vita 2011. november 25., 14:35 (CET)
replies: text: Közkincs-régi licencet kapott. Ismeretlen szerzőnél az első közlés dátumától számított 70 év után közkincsé válik. Ebben az esetben ez már régen elmúlt. Hungarikusz Firkász Ide írkássz! 2011. november 25., 14:40 (CET)
replies: text: :Kotsis Iván a szerző, és nem csak úgy általában véve: a jobb alsó sarokban ott van a szignója, felismerhető. – Regasterios vita 2019. január 2., 16:26 (CET)
thread_title:  Nem saját kép
Fájlvita:10. Kultúrház.jpg

message: Ismeretlen a szerző az összefoglaló szerint, de még nem telt le a 70 év. --Regasterios vita 2011. november 25., 15:02 (CET)
Látom, ez a kép egyszer már törölve lett. A feltöltő adatközlése sajnos teljességgel megbízhatatlan, több tucatnyi példát lehetne felsorolni. Egyáltalán nem vehető készpénznek, hogy valóban ismeretlen a fotós, de még abban sem vagyok biztos, hogy 1942-ben készült a kép, könnyen előfordulhat, hogy az csak az építés éve, nem a fotózásé. Láttunk már ilyet a feltöltőtől. – Regasterios vita 2019. január 2., 17:19 (CET)
thread_title:  Nem telt le a 70 év
Vita:FK Jedinstvo Bačko Petrovo Selo

message: A cikkről 2011-ben a Wikipédia:Törlésre javasolt lapok/FK Jedinstvo Bačko Petrovo Selo lapon törlési megbeszélés folyt. A megbeszélés során kiderült, hogy a cikk történeti része feltételezhetően jogsértő, ezért a TMB-t „Megmaradt volna, azonban a megbeszélés végén jogsértőződött” eredménnyel zártuk, de a cikket az öt nap leteltével töröltük.
2011. november 25-én a történeti részt jogtiszta módon újraírtam és a cikket átneveztem FK Jedinstvo Bačko Petrovo Selo/Újról FK Jedinstvo Bačko Petrovo Selora. A törlési megbeszélésen szóba jött az is, hogy a cikket át kellene nevezni magyarra. Erre esetleg most sor kerülhet, de előtte beszéljük meg, mert a témában nem volt egyetértés.
--Malatinszky vita 2011. november 25., 15:27 (CET)
thread_title:  Törlési megbeszélés és újraírás
Vita:Barlang

message: Nincs nagy jelentősége, de szerintem magyarul így helyes: Kruber-Voronyja-barlang. A Kruber ugyanis személynév, így a magyarban kiesik a birtokos eset. A későbbi Voronyja nevet, tévesen a havasi csókákról kapta. Akár maradhat úgy is, ahogy van.--Sepultura vita 2011. november 25., 16:15 (CET)
thread_title:  Krubera (Voronja)-barlang
Vita:I. Dmitrij moszkvai nagyfejedelem

message: Nekem jobban tetszene Dimitrij helyett Dmitrij, minden az utóbbit indokolja, a Britannica Hungarica is. Átnevezném, de nem akarok tévedni sem.--Sepultura vita 2011. november 25., 18:38 (CET)
thread_title:  Dmitrij
Fájlvita:Vásárhelyi Pál Szakközépiskola (1948).jpg

message: A képet eredetileg 1911-es dátummal töltötték fel, ismeretlen szerző megjelöléssel. Erre illett a  licenc. Azonban a kép dátuma módosítva lett 1948-as dátumra, szintén ismeretlen szerzővel. Mivel ismeretlen szerzőnél az első megjelenés dátumától számított a 70 év, így az 1948-as megjelölésű képre még nem érvényes a közkincs-régi licenc. Ennek okán a képről levettem, majd elláttam nincs megfelelő licenc sablonnal. Tambo szerkesztő ez ellen óvással élt, ezért a képre vitatott licencsablon került. Indoklásomat, miszerint a képre nem érvényes a közkincs-régi sablon, továbbra is fenntartom. Hungarikusz Firkász Ide írkássz! 2011. november 26., 18:49 (CET)
replies: text: Sajnos már én sem ismerem ki magam. Lásd a feltöltő vitalapját. Szokás szerint Hungarikusz Firkásznak van igaza.
thread_title:  Licenc vitatása
Vita:VVER

message: "(A paksi tisztítótartály balesete során ennek a rendszernek az alkalmazására vezérlési és üzemeltetési hiba miatt nem került sor.)"
- Ez a zárójeles mondat úgy ahogy van baromság! Hatalmas! Be kellene ülnie annak aki írta egy erőművi alaptanfolyamra vagy más úton megismerni a lokalizációs torony (külső torony) működési elvét és azt is, hogy valójában mi történt a baleset során. 
Anon szerkesztése áthozva
--Duhos vita 2011. november 26., 19:24 (CET)
(A paksi tisztítótartály balesete során ennek a rendszernek az alkalmazására vezérlési és üzemeltetési hiba miatt nem került sor.)
Látom már itt van a mondat. Nem kéne törölni?
Robogos vita 2015. április 6., 10:46 (CEST)
A tisztitótartály balesete nem okozott túlnyomást, így a torony használata nem valósulhatott meg Robogos vita 2015. június 2., 22:05 (CEST)
thread_title: Torony
Vita:A Garfield-show

message: Érdekes interneten mitnha Drussila így olvastam volna valahol, de a tévében feliratozva mégis Drucilla így írták a nevét. --Vakondka vita 2014. március 29., 20:31 (CET)
thread_title:  Drussila vagy Drucilla 

message: Ez nem a Garfield és barátai folytatása, csak ugyan az az animált macskaszínész játszott benne főszerepet. --Vakondka vita 2014. április 17., 11:21 (CEST)
thread_title:  Garfield és barátai